Προσδιορισμός στρατηγικών και ιεράρχηση διαχειριστικών προτεραιοτήτων για τον περιορισμό των επιπτώσεων της κλιματικής αλλαγής: η περίπτωση των θαλάσσιων χελωνών στη Μεσόγειο
Creators: name: Λιόλιου, Αφροδίτη Θωμά
Publisher: name: Aristotle University of Thessaloniki
Year: 2021
Subjects: θαλάσσιες χελώνες
θαλάσσιες προστατευόμενες περιοχές
κλιματική αλλαγή
marine turtles
marine protected areas
climate change

description: Η παγκόσμια αλλαγή είναι μια μεγάλη πρόκληση για τους υπεύθυνους χάραξης πολιτικής και τους διαχειριστές των προστατευόμενων περιοχών τον 21ο αιώνα. Οι προστατευόμενες περιοχές είναι ένα από τα διαθέσιμα μέσα πολιτικής για τη διασφάλιση της διατήρησης και της βιώσιμης χρήσης των ευάλωτων οικοσυστημάτων μας. Οι θαλάσσιες προστατευόμενες περιοχές παρέχουν στις θαλάσσιες χελώνες έναν ιδανικό βιότοπο για τροφή και δύνανται να τις προστατεύουν από τις απειλές με τις οποίες έρχονται αντιμέτωπες. Ο εντοπισμός στρατηγικών και η ιεράρχηση διαχειριστικών προτεραιοτήτων για τον μετριασμό των επιπτώσεων από την κλιματική αλλαγή είναι συχνά απαραίτητες ενέργειες όταν αντιμετωπίζουμε τον μακρύ κατάλογο των επιπτώσεων από την αλλαγή του κλίματος. Η ευρεία συνεργασία μεταξύ της οικολογικής επιστήμης και της περιβαλλοντικής διαχείρισης συνιστά αδιαμφισβήτητη προϋπόθεση για την επίτευξη των κοινών διαχειριστικών στόχων για τη διατήρηση των θαλάσσιων χελωνών. Στην κατεύθυνση αυτή, η παρούσα εργασία επιδιώκει τη διερεύνηση των στρατηγικών εκείνων που προκρίνονται στην περιοχή της μεσογειακής λεκάνης, ως οι πλέον προτεινόμενες για την προστασία του οργανισμού, λαμβάνοντας υπόψη την αποτελεσματικότητα, τη δυνατότητα εφαρμογής, καθώς και τα οικονομικά και κοινωνικά κόστη που αυτές επιφέρουν. Η ανάλυση επικεντρώθηκε στη διερεύνηση της προσέγγισης της προστασίας της θαλάσσιας χελώνας από δύο πλευρές: α) μέσω της οπτικής των ερευνητών που παρακολουθούν στενά τις εξελίξεις της επιστήμης και συμβάλλουν κύρια σε αυτή, και, β) δια της προσέγγισης που έχουν οι επαγγελματίες/διαχειριστές των καθ’ ύλην αρμοδίων δομών για την προστασία του είδους. Κατά την έρευνα διαπιστώθηκε ότι αρκετοί από τους διαχειριστές, πέραν της εφαρμογής προγραμμάτων προστασίας, ασχολούνται και οι ίδιοι με την έρευνα, γεγονός που οδήγησε σε μια τρίτη ομάδα ερωτώμενων. Για τον προσδιορισμό του βαθμού συναίνεσης σχετικά με τις πρακτικές που ακολουθούνται για την αντιμετώπιση των επιπτώσεων της κλιματικής αλλαγής στις θαλάσσιες χελώνες μεταξύ των ερευνητών και των επαγγελματιών των θαλάσσιων προστατευόμενων περιοχών, και με γνώμονα το γεγονός ότι δεν υπάρχουν τέτοια διαθέσιμα πρωτογενή ή δευτερογενή δεδομένα, η επιλογή της διαδικασίας για την πρωτογενή συλλογής της γνώσης και της εμπειρίας εμπειρογνωμόνων στις θαλάσσιες χελώνες της Μεσογείου ήταν μονόδρομος για την υλοποίηση της εργασίας. Εφαρμόζοντας τη μη-παραμετρική δοκιμή Kruskal-Wallis στα δεδομένα της έρευνας, διαπιστώθηκε η ύπαρξη αρκετών στατιστικά σημαντικών διαφορών στη βαρύτητα με την οποία οι 72 ερωτώμενοι βαθμονομούν τα 87 ερωτήματα που τέθηκαν. Οι αποκλίσεις που εντοπίζει η παρούσα έρευνα, οδηγεί σε ενδιαφέρουσες διαπιστώσεις, όπου μεταξύ άλλων περιλαμβάνονται: α) διαφορές στάσης μεταξύ ερευνητών από χώρες της Ευρώπης και χώρες εκτός Ευρώπης, β) διαφορές μεταξύ ερευνητών (ανεξάρτητα από την ήπειρο προέλευσης) και διαχειριστών σε ακολουθούμενες διαχειριστικές πρακτικές που σχετίζονται με το σχεδιασμό, την παρακολούθηση, την αξιολόγηση, τη λειτουργία των καθεστώτων προστασίας καθώς και του σχετικού κανονιστικού πλαισίου, και, γ) τη διαφαινόμενη επικράτηση της διαχειριστικής νοοτροπίας σε εκείνους που φέρουν τη διπλή ιδιότητα ερευνητή-διαχειριστή
description: Global change is a major challenge for protected area governors and managers in the 21st century. Protected areas are one of the policy instruments available to help ensure the conservation and sustainable use of our vast yet vulnerable ecosystems. Marine protected areas are providing sea turtles with an ideal habitat for foraging and may be keeping them safe from numerous threats. Identifying strategies and prioritizing management priorities to mitigate the effects is often needed when dealing with the long list of impacts from climate change. Linkages between ecological science and environmental management play a key-role towards common management goals and broad cooperation. In this direction, the present work seeks to investigate those strategies that are prioritized in the Mediterranean basin, as the most proposed for the protection of sea turtles, taking into account the effectiveness, applicability, as well as the economic and social costs they convey. The analysis focused on exploring the sea turtle protection approach from two perspectives: a) through the perspective of researchers who closely monitor and contribute to the development of science, and, b) through the approach of managers responsible for the protection of the species. The survey found that a number of managers, apart from implementing protection programmes, are also involved in research themselves, which led to a third group of respondents. To determine the degree of consensus on the effects of climate change on sea turtles among researchers and managers in marine protected areas, and in view of the fact that no such primary or secondary data are available, primary collection experience of experts’ knowledge and expertise in mediterranean sea turtles was the only way to proceed. Applying the non-parametric Kruskal-Wallis test to the survey data, it is concluded that there were several statistically significant differences in the score with which 72 respondents appointed 87 questions. The discrepancies identified by the current study led to interesting findings, including a) differences between researchers from European and non-European countries, b) differences between researchers and managers in prioritizing management practices related to the designation, monitoring, evaluation, operation of protection regimes and the requisite regulatory framework c) the emerging prevalence of management mentality in those who have the dual status of researcher-manager